
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Υλοποίηση των διατάξεων της παρ. 38 του άρθρου 27 


του Ν. 2166/93. 1 

Έγκριση καταβολής μέρους μισθωμάτων, για την Ομο¬ 
σπονδία Βιομηχανικών Εργατοϋπαλληλικών Σωμα¬ 
τείων (ΟΒΕΣ) από τον Οργανισμό Εργατικής 

Εστίας. 2 

Τροποποίηση απόφασης τελών προσγείωσης και πα¬ 
ραμονής αεροσκαφών και ενοποίηση συναφών δια¬ 
τάξεων. 3 

Διενέργεια υποχρεωτικού αναδασμού, περιοχής περι¬ 
μέτρου αρδευτικού έργου Λευκογείων - Κάτω Νευ- 
ροκοπίου της Κοινότητας Πανοράματος Ν. Δρά¬ 
μας. 4 

Όροι διενέργειας τεχνικών παιγνίων στα δημόσια κέ¬ 
ντρα. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2054096/5883/0022 ( 1 ) 

Υλοποίηση των διατάξεων της παρ. 38 του άρθρου 27 του 
Ν. 2166/93. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

α. Της παραγρ. 38 του άρθρου 27 του Ν. 2166/93 «Κί¬ 
νητρα ανάπτυξης επιχειρήσεων, διαρρυθμίσεις στην έμ¬ 
μεση και άμεση φορολογία και άλλες διατάξεις». 

β. Του εδαφ. ε της παρ. 1 του άρθρου 16 του Ν. 
2227/94 «Αύξηση των συντάξεων του δημοσίου και άλλες 
διατάξεις» και 

γ. Του Ν.Δ. 321/69 «περί Κώδικος Δημοσίου Λογιστι¬ 
κού». 

δ. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού η οποία 
για το έτος 1993 ανέρχεται σε 660 εκατ. περίπου, για την 
οποία υπάρχει σχετική πρόβλεψη στον προϋπολογισμό 
του έτους 1994, για δε τα επόμενα οικονομικά έτη η δα¬ 
πάνη θα εξαρτηθεί από το ύψος των πιστώσεων για δαπά¬ 
νες που θα εγγραφούν στους προϋπολογισμούς των ετών 
αυτών, αποφασίζουμε: 

1. Δικαιούχοι του υπό της διάταξης της παρ. 38 του άρ¬ 


θρου 27 του Ν. 2166/93 (ΦΕΚ137), όπως αυτή τροποποι¬ 
ήθηκε με την παρ. 1 εδάφ. ε' του άρθρου 16 του Ν. 
2227/94 (ΦΕΚ 129), ποσού, είναι όλοι οι δημοσιονομικοί 
υπάλληλοι, καθώς και όλοι οι με σχέση εργασίας ιδιωτικού 
δικαίου υπάλληλοι του Γενικού Λογιστηρίου του Κρά¬ 
τους. 

Όσοι εκ των δικαιούχων του ποσού αυτού δεν πρόσφε- 
ραν υπηρεσία όλο το έτος, για οποιοδήποτε λόγο, πλην 
κανονικής ή αναρρωτικής άδειας, θα λαμβάνουν το ανω¬ 
τέρω ποσό μειωμένο, ανάλογα με το χρόνο που υπηρέτη¬ 
σαν κατά το έτος για το οποίο χορηγείται. 

Δεν δικαιούνται το ποσό αυτό υπάλληλοι άλλων υπηρε¬ 
σιών που υπηρετούν με απόσπαση ή με οποιοδήποτε άλλο 
τρόπο σε υπηρεσίες του Γενικού Λογιστηρίου του Κρά¬ 
τους, καθώς και οι υπάλληλοι που λαμβάνουν ΔΕΤΕ ή 
ΔΕΧΕ ή επίδομα Ελεγκτών Δημόσιας Διοίκησης, ανεξάρ¬ 
τητα από την υπηρεσία στην οποία υπηρετούν. 

2. Για τη δανομή του ποσού που προβλέπουν οι ανω¬ 
τέρω διατάξεις οι υπάλληλοι διακρίνονται σε τρεις κατηγο¬ 
ρίες ως εξής: 

Κατηγορία Α' - Υπάλληλοι 

Κατηγορία Β' - Προϊστάμενοι Τμημάτων 

Κατηγορία Γ' - Προϊστάμενοι Δ/νσεων και Γ ενικών Δ/ 
νσεων. 

Στους υπαλλήλους κάθε κατηγορίας, καταβάλλεται το 
ίδιο ποσό. Το ποσό αυτό στην περίπτωση των υπαλλήλων 
Β και Γ' Κατηγοριών είναι αυξημένο, έναντι του ποσού 
που δικαιούνται οι υπάλληλοι της Α’ Κατηγορίας, κατά 7% 
και 14% αντίστοιχα. Ειδικά για το έτος 1993, λόγω μετα¬ 
βολής της βαθμολογικής κλίμακας με το Ν. 2085/93 για 
τη διανομή του ποσού οι υπάλληλοι διακρίνονται σε δύο 
κατηγορίες, ανάλογα με τα χρόνια υπηρεσίας τους, ως 
εξής: 

Κατηγορία Α' Υπάλληλοι με υπηρεσία μέχρι 20 έτη 

Κατηγορία Β' Υπάλληλοι με υπηρεσία άνω των 20 
ετών. 

Το ποσό των υπαλλήλων της Κατηγορίας Β' είναι αυξη¬ 
μένο έναντι του ποσού της Α' Κατηγορίας κατά 10%. 

3. Η πληρωμή του ποσού στους δικαιούχους θα ενεργεί- 
ται με μισθοδοτικές καταστάσεις και με την ίδια διαδικα¬ 
σία που πληρώνονται οι μηνιαίες αποδοχές. 

Η σχετική δαπάνη θα βαρύνει την πίστωση που κατ’ 
έτος γράφεται για το σκοπό αυτό στο Υπουργείο Οικονο¬ 
μικών. 

Η καταβολή του ποσού αυτού για τα έτη 1993 και 1994 
θα γίνει εφάπαξ την 12.9.1994 και 10.3.1995 αντί- 

στοιχα. 

Γία τα επόμενα έτη η καταβολή θα γίνεται τμηματικά 
στο τέλος κάθε διμήνου, αρχής γενομένης από 1.3.1995, 
με βάση το ύψος της δαπάνης του αμέσως προηγούμενου 
έτους, τυχόν δε αυξομειώσεις θα τακτοποιούνται με την 
πληρωμή του ποσού του τελευταίου διμήνου κάθε έτους. 

4. Για τις κρατήσεις των ανωτέρω ποσών εφαρμόζονται 
οι διατάξεις της παρ. 1 εδάφιο ε' του άρθρου 16 του Ν. 
2227/94 και του άρθρου 40 του Ν. 3323/55. 

Στα ποσά αυτά δύναται, με τη συγκατάθεση των δι¬ 
καιούχων, να διενεργείται κράτηση υπέρ της Ο.Σ.Υ.Ο. εκ 
ποσού 1,5% για τη δημιουργία Ταμείου Αλληλοβοήθειας 
και την εξυπηρέτηση πολιτιστικών εν γένει σκοπών της 
Ομοσπονδίας αυτής. 

5. Η αριθ. 2056817/6378/0022/8.9.1993 απόφασή 
μας (ΦΕΚ 715/Β) καταργείται από τότε που εκδόθηκε. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 23 Αυγούστου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΛΟΠΟΥΛΟΣ 
-♦- 

Αριθ. 50681 (2) 

Έγκριση καταβολής μέρους μισθωμάτων, για την Ομο¬ 
σπονδία Βιομηχανικών Εργατοϋπαλληλικών Σωματείων 

(ΟΒΕΣ) από τον Οργανισμό Εργατικής Εστίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 5 παρ. 1 περ. α' του Ν. 
2224/94 «Ρύθμιση θεμάτων εργασίας, συνδικαλιστικών 
δικαιωμάτων κ.λ.π.» (ΦΕΚ 112/Α/6.7.94). 

3. Το αριθ. 53125/94 έγγραφο του Ο.Ε.Ε. με το οποίο 
μας διαβιβάστηκε απόσπασμα πρακτικού του Δ.Σ. αυτού 
αριθ. 26/29.6.94 καθώς και το αριθ. 53443 έγγραφό του 
που αναφέρεται στο ίδιο πρακτικό του Δ.Σ. αυτού. 

4. Την εγγραφή πίστωσης στον ΚΑΕ 813/Β του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 του Ν. 2081/92 και άρθρο 29Α του Ν. 1558/ 
85). 

5. Τις διατάξεις της αριθ. 80170/94 απόφασης Πρωθυ¬ 
πουργού και Υπουργού Εργασίας «Ανάθεση αρμοδιοτή¬ 
των στον Υφυπουργό Εργασίας Γεώργιο Αδαμόπουλο», 
αποφασίζουμε: 

Εγκρίνουμε την αριθ. 37/15.6.94 απόφαση του Δ.Σ. του 
Οργανισμού Εργατικής Εστίας, με την οποία έγινε δεκτό 
το αίτημα της Ομοσπονδίας Βιομηχανικών Εργατοϋπαλ- 
ληλικών Σωματείων (ΟΒΕΣ), σχετικά με την κάλυψη μέ¬ 
ρους του ενοικίου της, από αυτόν, για το έτος 1994, για το 
ήδη μισθωμένο ακίνητο προς 130.000 δρχ. μηνιαίως, ευ¬ 
ρισκόμενον επί της οδού Βερανζέρου 34, ιδιοκτησίας 
Ανέστη και Φωτεινής Κορασαντζιάν, συνολικού εμβαδού 
127,43 τ.μ., κατ’ εξαίρεση της αριθ. 50285/29.3.93 από¬ 
φασής μας, ως ακολούθως: 

1) Για το διάστημα από 1.1.94 έως 16.3.93 θα καταβλη¬ 
θούν 70.000 δρχ. μηνιάίως (897 δρχ./τ.μ.). 

2) Γ ια το διάστημα από 17.3.94 έως 31.12.94 θα κατα¬ 
βάλλονται 93.600 δρχ.|μηνιαίως (78 τ.μ. X 1.200 δρχ.). 


Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 22 Αυγούστου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΑΔΑΜΟΠΟΥΛΟΣ 

-Γ-♦- 

Αριθ. Δ11/Γ/35502/15316 (3) 

Τροποποίηση απόφασης τελών προσγείωσης και παραμο¬ 
νής αεροσκαφών και ενοποίηση συναφών διατάξεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ 

ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1815 περί κυρώσεως του Κώδι- 
κος Αεροπορικού Δικαίου (ΦΕΚ 250/Α711.11.88). 

2. Το Ν·Δ· 2733/1953 περί κυρώσεως της πράξεως του 
Υπουργικού Συμβουλίου 1036/12.10.53. 

3. Τις διατάξεις των άρθρων 15 και 22 του Ν.Δ. 714/70 
περί Οργανώσεως της Υπηρεσίας Πολιτικής Αεροπορίας, 
όπως τροποποιήθηκε μεταγενέστερα με το Ν. 1340/ 
1983. 

4. Τις διατάξεις του Π.Δ. 56/1.2.1989 περί Οργανισμού 
της Υπηρεσίας Πολιτικής Αεροπορίας του Υπουργείου 
Μεταφορών και Επικοινωνιών. 

5. Τις αποφάσεις Δ11/Γ/43097/26253/13.11.91, 
Δ11 /Γ/72728/27325/22.12.1993, Δ11 /Γ/15991 /6783/ 
11.4.94 με θέμα «Τροποποίηση απόφασης τελών προσ¬ 
γείωσης και παραμονής αεροσκαφών», και Δ11 /Γ/14871 / 
8646/15.4.92 με θέμα «Αναπροσαρμογή των τελών 
προσγείωσης και παραμονής αεροσκαφών». 

6. Το άρθρο 5 παρ. 2 του Ν.Δ. 1127/71 περί ιδιωτικής 
Αεροπορίας. 

7. Την εγκύκλιο του Υπουργείου Οικονομικών με αριθ. 
ΓΛΚ/143903/4367/24.1.84 περί εισπράξεως εσόδων 
του Δημοσίου, που προέρχονται από την ΥΠΑ, όπως τρο¬ 
ποποιήθηκε με το ΓΛΚ/11402/263/30.1.85. 

8. Τις διατάξεις του Π.Δ. 11/89 (ΦΕΚ 4/Α74.1.89) 
«τροποποίηση διατάξεων της μεταξύ του Δημοσίου και 
Ολυμπιακής Αεροπορίας Α.Ε.» σύμβασης που κυρώθηκε 
με το Ν.Δ. 3560/1956» (ΦΕΚ 222/Α /1956), όπως τροπο¬ 
ποιημένο ισχύει. 

9. Την ανάγκη τροποποίησης και ενοποίησης των ισχυ- 
ουσών διατάξεων των συναφών με το θέμα αποφά¬ 
σεων. 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. ΤΕΛΟΣ ΠΡΟΣΓΕΙΩΣΗΣ: 

1.1. Τέλος προσγείωσης επιβάλλεται για τις προσφερό- 
μενες υπηρεσίες και διευκολύνσεις κατά την προσγείωση 
και απογείωση αεροσκάφους σε Ελληνικό Αερολιμένα. 

1.2. Το τέλος προσγείωσης υπολογίζεται ανάλογα με το 
Μέγιστο Βάρος Απογείωσης του αεροσκάφους (ΜΑ- 
ΧΙΜυΜ ΤΑΚΕ ΟΡΡ ΥΥΕΙΟΗΤ), που αναφέρεται κατωτέρω 
ως Β', σύμφωνα με την παρατιθέμενη κλίμακα: 

Β < 10 τόννους 3.920 δρχ. σταθερό. 

10 < Β < 25 τόννους 3.920 δρχ. για τους πρώτους 10 
τόννους και 390 δρχ. για κάθε επιπλέον τόννο ή κλάσμα 
αυτού. 

25 < Β < 50 τόννους 9.770 δρχ. για τους πρώτους 25 
τόννους και 490 δρχ. για κάθε επιπλέον τόννο ή κλάσμα 

αυτού. 

50 < Β < 65 τδννους 22.020 δρχ. για τους πρώτους 50 
τόννους και 550 δρχ. για κάθε επιπλέον τόννο ή κλάσμα 
αυτού. 

65 < Β :< 80 τόννους 30.270 δρχ. για τους πρώτους 65 
τόννους και 560 δρχ. για κάθε επιπλέον τόννο ή κλάσμα 
αυτού. 

80 < Β < 150 τόννους 38.670 δρχ. για τους πρώτους 
80 τόννους και 550 δρχ. για κάθε επιπλέον τόννο ή κλά¬ 
σμα αυτού. 

150 < Β < 300 τόννους 77.170 δρχ. για τους πρώτους 
150 τόννους και 560 δρχ. για κάθε επιπλέον τόννο ή κλά¬ 
σμα αυτού. 

Β > 300 τόννους 161.170 δρχ. για τους πρώτους 300 
τόννους και 440 δρχ. για κάθε επιπλέον τόννο ή κλάσμα 
αυτού. 

1.3. Για τις προσγειώσεις ή απογειώσεις αεροσκαφών 
που πραγματοποιούνται κατά το χρονικό διάστημα από 
τριάντα (30) λεπτά μετά τη δύση του ήλιου μέχρι και τριά¬ 
ντα (30) λεπτά πριν την ανατολή του, υπολογίζεται επιβά¬ 
ρυνση 40% στο ποσό του τέλους προσγείωσης, ως προ- 
σαύξηση νυχτερινής απασχόλησης. 

1.4. Γ ια τις προσγειώσεις αεροσκαφών που πραγματο¬ 
ποιούνται κατά τους μήνες Ιούνιο, Ιούλιο, Αύγουστο και 
Σεπτέμβριο και κατά το χρονικό διάστημα από τις 11.00 
τοπική ώρα έως και 17.00 τοπική ώρα, υπολογίζεται επι¬ 
βάρυνση 25% στο ποσό του τέλους προσγείωσης, ως 
προσαύξηση απασχόλησης χρόνου αιχμής θερινής περιό¬ 
δου. 

1.5. Όταν επιβάλλεται συγχρόνως προσαύξηση απα¬ 
σχόλησης χρόνου αιχμής θερινής περιόδου 25% (παράγρ. 

1.4) και προσαύξηση νυχτερινής απασχόλησης 40% (πα¬ 
ράγρ. 1.3), διευκρινίζεται ότι οι προσαυξήσεις υπολογίζο¬ 
νται, κάθε μία ξεχωριστά, με βάση το τέλος προσγείωσης 
και ύστερα προσθέτονται. 

2. ΤΕΛΟΣ ΠΑΡΑΜΟΝΗΣ: 

2.1. Τέλος παραμονής επιβάλλεται για τις προσφερόμε- 
νες υπηρεσίες και διευκολύνσεις κατά την παραμονή αε¬ 
ροσκάφους σε χώρους Ελληνικού Αερολιμένα, ανεξάρ¬ 
τητα αν οι χώροι είναι στεγασμένοι ή όχι. 

2.2. Το τέλος παραμονής (Τ) υπολογίζεται ανάλογα με 
το Μέγιστο Βάρος Απογείωσης του αεροσκάφους (Β) ΜΑ- 
ΧΙΜίΙΜ ΤΑΚΕ ΟΡΡ \Λ/ΕΙ(3ΗΤ - και τον αριθμό των ωρών 
παραμονής (Α) του αεροσκάφους στον Αερολιμένα, σύμ¬ 
φωνα με την παρατιθέμενη κλίμακα: 

Β < 10 τόν. Τ έλος Παραμονής Τ = 94 δρχ. για κάθε ώρα 
παραμονής. 

10 < Β < 50 τόν. Τέλος Παραμονής Τ = Β*Α 9,37 δρχ. 
για κάθε ώρα παραμονής. 

50 < Β < 100 τόν. Τέλος Παραμονής Τ = Β*Α 11,71 
δρχ. για κάθε ώρα παραμονής. 

100 < Β < 200 τόν. Τέλος Παραμονής Τ = Β*Α 14,04 
δρχ. για κάθε ώρα παραμονής. 

Β > 200 τόν. Τέλος Παραμονής Τ = Β*Α 16,38 δρχ. για 
κάθε ώρα παραμονής. 

Το κλάσμα της ώρας παραμονής του αεροσκάφους 
στρογγυλοποιείται προς την επόμενη μονάδα, όταν είναι 
ίσο ή μεγαλύτερο από τη μισή ώρα, ή προς την προηγού¬ 
μενη μονάδα, όταν είναι μικρότερο από τη μισή ώρα. 

3. Οι ανωτέρω τιμές, για τέλη προσγείωσης και παραμο¬ 
νής αεροσκαφών, εφαρμόζονται, οι ίδιες ανεξαιρέτως, σε 
όλους τους Ελληνικούς Αερολιμένες. 

4. Σε καταβολή τελών προσγείωσης και παραμονής αε¬ 
ροσκαφών υπόκειται κάθε αεροσκάφος, το οποίο προσ¬ 


γειώνεται σε ελληνικά αεροδρόμια. 

5. Από την καταβολή τελών προσγείωσης και παραμο¬ 
νής αεροσκαφών απαλλάσσονται οι εξής κατηγορίες: 

5.1. Τα αεροσκάφη της Ολυμπιακής Αεροπορίας Α.Ε. 
και τα αεροσκάφη που ναυλώνονται ή μισθώνονται από 
την Ολυμπιακή Αεροπορία Α.Ε. που εκτελούν πτήσεις 
εσωτερικού. 

5.2. Τα αεροσκάφη της Ολυμπιακής ΑεροπλοΤας που 
εκτελούν πτήσεις εσωτερικού. 

5.3. Τα Ελληνικά κρατικά αεροσκάφη (κρατικά αερο¬ 
σκάφη θεωρούνται αυτά που χρησιμοποιούνται για στρατι¬ 
ωτικούς, τελωνειακούς, αστυνομικούς και γενικά κρατι¬ 
κούς σκοπούς). 

5.4. Τα κρατικά αεροσκάφη που μεταφέρουν προσωπι¬ 
κότητες για τις οποίες γίνεται επίσημη υποδοχή από την 
Ελληνική Κυβέρνηση. 

5.5. Τα κρατικά αεροσκάφη Κρατών με τα οποία υπάρ¬ 
χει αμοιβαιότητα, που καθορίζεται με απόφαση του Διοι¬ 
κητή ΥΠΑ. 

5.6. Τα κρατικά αεροσκάφη των Ηνωμένων Πολιτιών 
Αμερικής (ΗΠΑ). 

5.7. Τα κρατικά αεροσκάφη για στρατιωτικούς σκοπούς 
των χωρών-μελών του Ν.Α.Τ.Ο. που εκτελούν συντονι¬ 
σμένες ασκήσεις με την Ελληνική Αεροπορία ή μεταφέ¬ 
ρουν στελέχη της Συμμαχίας. 

5.8. Τα πολιτικά αεροσκάφη που εκτελούν πτήσεις 
προς όφελος και για λογαριασμό των Η.Π.Α. και ειδικό¬ 
τερα των Αμερικανικών Βάσεων στην Ελλάδα. 

5.9. Τα αεροσκάφη του Ο.Η.Ε. και του Διεθνούς Ερυ¬ 
θρού Σταυρού καθώς και τα αεροσκάφη που εκτελούν 
πτήσεις προς όφελος αυτών. 

5.10. Τα αεροσκάφη των Υπηρεσιών Πολιτικής Αερο¬ 
πορίας των Κρατών-μελών του Ι.Ο.Α.Ο. 

5.11. Τα αεροσκάφη που συμμετέχουν σε αεραθλή¬ 
ματα που οργανώνονται από τις Ελληνικές αρχές ή τις αρ¬ 
χές ξένων χωρών, και τα οποία έχουν εγκριθεί από τις αρ¬ 
μόδιες Ελληνικές αρχές. 

5.12. Τα αεροσκάφη που πραγματοποιούν τακτικές ή 
έκτακτες επί ναυλώσει, πτήσεις σε Ελληνικούς Αερολιμέ¬ 
νες οι οποίοι δεν διαθέτουν καύσιμα, και υποχρεώνονται 
για τον λόγο αυτό, να προσγειωθούν για ανεφοδιασμό 
καυσίμων σε άλλο Ελληνικό Αερολιμένα, απαλλάσσονται 
από τα τέλη, στον Αερολιμένα ανεφοδιασμού. 

5.13. Τα αεροσκάφη που εξαναγκάζονται από τις υπη¬ 
ρεσίες του Αερολιμένα ή άλλες Κρατικές αρχές να προσ¬ 
γειωθούν σε Ελληνικό Αερολιμένα. 

5.14. Τα αεροσκάφη που πραγματοποιούν πτήσεις για 
σκοπούς έρευνας και διάσωσης. 

5.15. Τα ιδιωτικά αεροσκάφη που αποδεδειγμένα είναι 
ιδιοκτησίας αναγνωρισμένων αερολεσχών της Ευρωπαϊ¬ 
κής Ένωσης και των οποίων το βάρος είναι ίσο ή μικρό¬ 
τερο των 5,7 τόννων. 

6. Από την καταβολή τελών παραμονής, απαλλάσσονται 
οι εξής κατηγορίες: 

6.1. Τα αεροσκάφη της Ολυμπιακής Αεροπορίας Α.Ε. 
και τα αεροσκάφη που ναυλώνονται ή μισθώνονται από 
την Ο.Α. που εκτελούν πτήσεις από και προς το εξωτε¬ 
ρικό, εφόσον αυτά παραμένουν σε χώρους του Αερολι¬ 
μένα των οποίων η Εταιρεία έχει τη χρήση, σύμφωνα με τις 
διατάξεις της Σύμβασης μεταξύ Ελληνικού Δημοσίου και 
Ολυμπιακής Αεροπορίας Α.Ε. Επίσης, αεροσκάφη ξένων 
αεροπορικών εταιρειών των οποίων έχει αναλάβει την επι¬ 
σκευή η Ο.Α. και σταθμεύουν κατά τη διάρκεια της επι¬ 
σκευής των, στο Δυτικό Αεροσταθμό του ΚΑΑ. 

6.2. Κάθε ιδιωτικό αεροσκάφος με βάρος μικρότερο ή 
ίσο των .5,7 τόννων που μεταφέρεται αποσυναρμολογη- 
μένο σε αερολιμένα και ως εκ τούτου δεν είναι ικανό για 
πτήση, δεν χρεώνεται με τέλη παραμονής για το χρονικό 
διάστημα που απαιτείται για να συναρμολογηθεί και που 
δεν είναι μεγαλύτερο των τριάντα (30) ημερών από τη με¬ 
ταφορά του στον Αερολιμένα. 

6.3. Όταν ιδιωτικό αεροσκάφος με βάρος μικρότερο ή 
ίσο των 5,7 τόννων παραμένει χωρίς διακοπή στον αερολι¬ 
μένα που προσγειώθηκε για χρονικό διάστημα μεγαλύ¬ 
τερο των τριών μηνών, τότε τους τρεις πρώτους μήνες 
χρεώνεται κανονικά και στη συνέχεια χορηγείται έκπτωση 
50% επί των τελών παραμονής για το χρονικό διάστημα 
από τους τρεις μήνες και μετά και μέχρι την απογείωσή 
του. 

Με κάθε πραγματοποιούμενη πτήση εντός του τριμή¬ 
νου αρχίζει νέα περίοδος χρεώσεων. 

7. Από την καταβολή τελών προσγείωσης, απαλλάσσο¬ 
νται οι εξής κατηγορίες: 

7.1. Τα αεροσκάφη που πραγματοποιούν πτήσεις για 
λόγους δοκιμής της πτητικής ικανότητας του αεροσκά¬ 
φους ή δοκιμής συσκευών που χρησιμοποιούνται στην αε¬ 
ροναυτιλία, απαλλάσσονται για την πρώτη προσγείωση - 
απογείωση κάθε 24ώρου. 

7.2. Τα αεροσκάφη που πραγματοποιούν εκπαιδευτι¬ 
κές πτήσεις για λόγους εκπαίδευσης του πληρώματος 
απαλλάσσονται για την πρώτη προσγείωση-απογείωση 
κάθε 24ώρου. 

7.3. Τα αεροσκάφη που καταλήγουν στον Αερολιμένα 
απογείωσης χωρίς ενδιάμεσο προσγείωση, μέσα σε μισή 
ώρα από την απογείωσή τους, απαλλάσσονται για την 
πρώτη προσγείωση-απογείωση κάθε 24ώρου. 

7.4. Τα αεροσκάφη που πραγματοποιούν ταυτόχρονη 
προσγείωση και απογείωση ΤΟυΟΗ ΑΝϋ 60 για λόγους 
ανωτέρας βίας ή για εκπαίδευση του πληρώματος και 
μόνο για πτήσεις που χαρακτηρίζονται εκπαιδευτικές, 
απαλλάσσονται για τα ΤΟυΟΗ ΑΝϋ 60 και την πρώτη 
προσγείωση - απογείωση κάθε 24ώρου, ενώ για τις επό¬ 
μενες πτήσεις, απαλλάσσονται μόνο για τα ΤΟϋΟΗ ΑΝϋ 
60. 

7.5. Τα αεροσκάφη που διακόπτουν την πτήση τους για 
λόγους ανωτέρας βίας. 

8. Τα ψεκαστικά αεροσκάφη που εκτελούν, λόγω της 
ιδιαιτερότητας της εργασίας τους, διαδοχικές προσγειώ¬ 
σεις και απογειώσεις μέσα σε περιορισμένα χρονικά όρια 
της ημέρας ή αεροσκάφη που εκτελούν πτήσεις για παρό¬ 
μοιους σκοπούς (πυροσβεστικά κ.λπ.) χρεώνονται ως 
εξής: 

α) Χρεώνονται για μια μόνο προσγείωση ανά τετράωρο 
της ίδιας ημέρας, ανεξάρτητα του αριθμού των πραγματο¬ 
ποιούμενων προσγειώσεων στο τετράωρο αυτό. 

β) Χρεώνονται το 50% των τελών προσγείωσης και πα¬ 
ραμονής. 

γ) Όταν ένα ψεκαστικό αεροσκάφος ή αεροσκάφος 
που εκτελεί πτήσεις για παρόμοιους σκοπούς (πυρόσβεση 
κ.λπ.) παραμένει χωρίς διακοπή στον Αερολιμένα που 
προσγειώθηκε για χρονικό διάστημα μεγαλύτερο των 242 
ωρών, τότε, χορηγείται: (1) έκπτωση 75% επί των τελών 
παραμονής για το χρονικό διάστημα από 242 ώρες μέχρι 
722 ώρες και (2) έκπτωση 88% επί των τελών παραμονής 
για το χρονικό διάστημα από 722 ώρες και μέχρι την απο¬ 
γείωσή του. Διευκρινίζεται ότι η παραμονή στο έδαφος 
των ανωτέρω αεροσκαφών θεωρείται ότι δεν διακόπτεται 


εφόσον κατά την χειμερινή περίοδο που αδρανούν και δεν 
εκτελούν πτήσεις, εκτελούν μέχρι και δέκα (10) πτήσεις 
το εξάμηνο για λόγους δοκιμής ή ελέγχου. 

9. Τα ελικόπτερα χρεώνονται το 50% των τελών προσ¬ 
γείωσης και παραμονής της αντιστοίχου κατηγορίας αερο¬ 
σκαφών. 

10. Οι Αερολιμενάρχες μεριμνούν για την πιστή εφαρ¬ 
μογή των ανωτέρω και επιλύουν τυχόν αναφυόμενα προ¬ 
βλήματα σχετικά με τις καθοριζόμενες, ανωτέρω, γενικές 
ή ειδικές κατηγορίες απαλλαγών ή ειδικών περιπτώσεων 
διακίνησης αεροσκαφών. 

11. ΑΠΟΔΟΣΗ ΤΟΥ ΤΕΛΟΥΣ: 

11.1. Υπόχρεος για την απόδοση του τέλους είναι ο 
εκμεταλλευόμενος το αεροσκάφος ή ο νόμιμος εκπρόσω¬ 
πός του, καθώς και ο ιδιοκτήτης του αεροσκάφους. 

11.2. Οι υπόχρεοι μπορούν να εξοφλούν τις οφειλές 
τους προς την ΥΠΑ είτε σε μηνιαία βάση με την έκδοση 
εντολής πληρωμής, είτε επιτόπου στους Αερολιμένες, 
πριν την αναχώρηση του αεροσκάφους με την έκδοση 
αποδείξεως εισπράξεως. 

11.3. Οι υπόχρεοι προς απόδοση του τέλους μπορούν 
να το αποδίδουν σε μηνιαία βάση κατόπιν εγκρίσεως της 
ΥΠΑ. Για την χορήγηση εγκρίσεως σε μηνιαία βάση, η ΥΠΑ 
δύναται να απαιτήσει σύμβαση ή εγγυητική επιστολή για 
τη διασφάλιση των συμφερόντων του Δημοσίου. 

Οι εγκρίσεις πληρωμής σε μηνιαία βάση, δύνανται ελευ- 
θέρως και μονομερώς να ακυρωθούν από την ΥΠΑ εφό¬ 
σον κρίνεται τούτο σκόπιμο. 

11.4. Οι Πρεσβείες ή οι Προξενικές αρχές στην Ελλάδα, 
της χώρας νηολόγησης (και εφόσον δεν υπάρχουν, οι αρ¬ 
μόδιες αρχές της χώρας νηολόγησης) ξένων κρατικών αε¬ 
ροσκαφών υπόκεινται στην καταβολή τελών σε μηνιαία 
βάση. 

11.5. Υπόχρεοι προς πληρωμή επιτόπου στους Αερολι¬ 
μένες πριν την αναχώρηση του αεροσκάφους είναι όσοι 
δεν περιλαμβάνονται στις ανωτέρω 11.3 και 11.4 παρα¬ 
γράφους. 

11.6. Όσοι εκτελούν πτήσεις με αεροσκάφη που υπό- 
κεινται σε επιτόπια καταβολή τελών αλλά τα αεροσκάφη 
παραμένουν σταθμευμένα σε Αερολιμένα περισσότερο 
από τριάντα (30) ημέρες χωρίς να πραγματοποιήσουν εν¬ 
διάμεσα πτήση, χρεώνονται τα τέλη παραμονής σε μηνιαία 
βάση, εφόσον δεν έχουν εξοφληθεί οι οφειλές τους επί 
τόπου στο διάστημα αυτό. 

12. ΠΡΟΘΕΣΜΙΑ ΠΛΗΡΩΜΗΣ: 

12.1. Καθορίζεται προθεσμία πληρωμής των Τελών 
Προσγείωσης και Παραμονής Αεροσκαφών μέσα σε σα¬ 
ράντα (40) ημέρες από την έκδοση της εντολής από το 
Λογιστικό και Εφοδιαστικό Κέντρο (ΛΕΚ) της ΥΠΑ. 

12.2. Η προθεσμία πληρωμής είναι ενιαία για οφειλέτες 
που βρίσκονται στην Ελλάδα ή στο εξωτερικό. 

12.3. Χρόνος έκδοσης της εντολής πληρωμής από το 
ΛΕΚ είναι η ημερομηνία υπογραφής και πρωτόκολλο της 
εντολής. 

12.4. Ανεξάρτητα αν ο παραλήπτης βρίσκεται στην Ελ¬ 
λάδα ή στο εξωτερικό, οι εντολές πληρωμής αποστέλλο- 
νται ταχυδρομικά - συστημένα με απόδειξη παραλαβής/ 
Α\/Ι5 ή παραδίδονται ενυπόγραφα, ώστε να αποδεικνύε- 
ται η επίδοση της εντολής πληρωμής στον παραλήπτη 
όταν αυτό απαιτηθεί. 

12.5. Ως ημερομηνία εξόφλησης των εντολών πληρω¬ 
μής με μετρητά, ή με επιταγή, ή με έμβασμα νοείται η ημε¬ 
ρομηνία που το Προϊόν αυτών, περιήλθε στον Λογαριασμό 
της ΥΠΑ με αριθμό 234134/5 που τηρείται στην Τράπεζα 

της Ελλάδος (Κεντρικό Κατάστημα) ή σε κάθε περίπτωση 
στα υποκαταστήματα ή πρακτορεία της Τράπεζας της Ελ¬ 
λάδος στο εσωτερικό. 

13. ΤΟΚΟΙ ΥΠΕΡΗΜΕΡΙΑΣ: 

13.1. Οι ληξιπρόθεσμες εντολές πληρωμής επιβαρύνο¬ 
νται με το εκάστοτε ισχύον ποσοστό τόκου υπερημερίας 
για κάθε μήνα καθυστέρησης καταβολής και μέχρι την 
ημερομηνία σύνταξης του σχετικού τίτλου είσπραξης για 
να βεβαιωθούν στις Δημόσιες Οικονομικές Υπηρεσίες 
(ΔΟΥ). Η συνολική οφειλή που βεβαιώνεται στη ΔΟΥ κα¬ 
ταβάλλεται εφάπαξ και επιβαρύνεται με προσαυξήσεις 
εκπρόθεσμης καταβολής σύμφωνα με τις διατάξεις του 
Κώδικα Είσπραξης Δημοσίων Εσόδων. 

13.2. Ως ληξιπρόθεσμες, θεωρούνται οι εντολές που 
δεν εξοφλήθηκαν μέχρι την προθεσμία πληρωμής, όπως 
αυτή αναγράφεται στην εντολή πληρωμής. 

13.3. Ως μήνας, θεωρείται το χρονικό διάστημα των 
τριάντα (30) ημερών με αρχή την επόμενη ημέρα από τη 
λήξη της προθεσμίας πληρωμής. Ανεξάρτητα σε ποια ημε¬ 
ρομηνία μέσα στον οριζόμενο ανωτέρω μήνα εξοφληθεί η 
εντολή πληρωμής, ο μήνας υπολογίζεται ολόκληρος. 

14. ΔΙΑΦΟΡΕΣ ΣΤΗ ΧΡΕΩΣΗ: 

14.1. Προκειμένου να διευθετηθούν διαφορές στην 
χρέωση που προκύπτουν μετά την έκδοση των εντολών 
από την ΥΠΑ, οι οφειλέτες υποβάλλουν γραπτή αίτηση 
στην ΥΠΑ/ΛΕΚ/Β με όλα τα στοιχεία που θεμελιώνουν την 
απαίτησή τους (επισυνάπτοντας τις εντολές πληρωμής και 
τις καταστάσεις - βεβαιώσεις τελών προσγείωσης και πα¬ 
ραμονής). 

14.2. Η προθεσμία υποβολής της αίτησης για τη διευθέ¬ 
τηση διαφοράς είναι είκοσι (20) ημέρες από την έκδοση 
της εντολής. 

14.3. Ως ημερομηνία υποβολής της αίτησης για τη διευ¬ 
θέτηση διαφοράς θεωρείται η ημερομηνία πρωτοκόλλου 
της ΥΠΑ (παραλαβή της αίτησης) ή η ημερομηνία απόδει¬ 
ξης συστημένης επιστολής. 

14.4. Μετά τη λήξη της προθεσμίας υποβολής της αίτη¬ 
σης για την διευθέτηση διαφοράς δεν γίνονται δεκτές αι¬ 
τήσεις χωρίς να έχουν εξοφληθεί οι εντολές πληρωμής. 

14.5. Η προθεσμία πληρωμής, ειδικά για εντολές πλη¬ 
ρωμής που εκδίδονται σε αντικατάσταση ακυρωθεισών 
εντολών μετά από διευθέτηση διαφοράς, καθορίζεται σε 
είκοσι (20) ημέρες από την έκδοση της νέας εντολής. 

15. Τα τέλη προσγείωσης και παραμονής αποτελούν 
έσοδο του Δημοσίου, προερχόμενο από την ΥΠΑ. 

16. Οι εντολές πληρωμής και οι καταστάσεις - βεβαιώ¬ 
σεις τελών προσγείωσης και παραμονής αεροσκαφών 
αποτελούν νόμιμο τίτλο είσπραξης. 

17. Οι διαδικασίες υλοποίησης των ανωτέρω παραγρά¬ 
φων 10, 11, 12, 13, 14, ρυθμίζονται με αποφάσεις του 
Διοικητή ΥΠΑ. 

18. Με την παρούσα απόφαση καταργείται κάθε προη¬ 
γούμενη του αυτού αντικειμένου. 

19. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

20. Ο Διοικητής της ΥΠΑ εξουσιοδοτείται να αναπρο¬ 
σαρμόζει το ύψος του τέλους (ανωτ. παρ. 1.2, 2.2) σύμ¬ 
φωνα με την τιμή ή ποσοστό μεταβολής που καθορίζεται 
στην εκάστοτε εκδιδόμενη για το θέμα έγκριση της Επι¬ 
τροπής τιμών και εισοδημάτων. 

Επίσης, ο Διοικητής της ΥΠΑ εξουσιοδοτείται να ανα¬ 
προσαρμόζει το ανά μήνα ποσοστό τόκου υπερημερίας 
(ανωτ. παρ. 13.1), σύμφωνα με το επιτόκιο που καθορίζε¬ 
ται από την Τράπεζα της Ελλάδος. 


Η απόφαση αυτή να δημοσιευθεί στην Εφημερίδα της 
Κυβερνήσεως, να ανακοινωθεί σε όλους τους ενδιαφερο¬ 
μένους καθώς και στις αγγελίες του βιβλίου αεροναυτικών 
πληροφοριών Α.Ι.Ρ. ΘΗΕΕΟΕ. 

Αθήνα, 16 Αυγούστου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΛΕΞ. ΠΑΠΑΔΟΠΟΥΛΟΣ ΘΕΟΔΩΡΟΣ ΠΑΓΚΑΛΟΣ 

-♦- 

Αριθ. ΔΙΓΕ 10616 (4) 

Διενέργεια υποχρεωτικού αναδασμού, περιοχής περιμέ¬ 
τρου αρδευτικού έργου Λευκογείων - Κάτω Νευροκο- 

πίου της Κοινότητας Πανοράματος Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις των άρθρων 5 και 6 του Ν. 674/77. 

2. Το αριθ. 129698/21.5.91 του Υπουργείου Γεωργίας 
περί διενέργειας υποχρεωτικού αναδασμού στις περιοχές 
του αρδευτικού έργου Λευκογείων - Κάτω Νευροκο- 
πίου. 

3. Την αριθ. 10580/11.8.1994 εισήγηση της Δ/νσης 
Γ εωργίας Δράμας, αποφασίζουμε: 

Να γίνει υποχρεωτικός αναδασμός στην περιοχή η 
οποία περικλείεται από την περίμετρο του αρδευτικού έρ¬ 
γου Λευκογείων - Κ. Νευροκοπίου της Κοινότητας Πανο¬ 
ράματος. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Δραμα, 11 Αυγούστου 1994 

• · 

Ο Νομάρχης 

„ X. ΜΙΧΑΛΕΣ 

-♦- 

Αριθ. 1023/2/11 (5) 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 34/1994 
Όροι διενέργειας τεχνικών παιγνίων στα δημόσια κέντρα. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 13 του Β.Δ. 29/1971 (Α' - 
21) «Περί κωδικοποιήσεως εις ενιαίο κείμενο των ισχυου- 
σών διατάξεων περί τυχηρών και μη παιγνίων». 

2. Τις διατάξεις του άρθρου 12, παρ. 3 και 4, του Ν. 
1481 /1984 (Α’ -152) «Οργανισμός Υπουργείου Δημόσιας 
Τάξης», όπως συμπληρώθηκε η παρ. 3 με το άρθρο 1 παρ. 
4 του Ν. 1590/1986 (Α’ - 49) και το άρθρο 36 του Ν. 
2168/1993 (Α’ - 147). 

3. Τις διατάξεις του άρθρου 33 του Π.Δ. 161/1988 (Α' - 
74) «Αναδιάρθρωση, σύσταση, οργάνωση και λειτουργία 
Περιφερειακών Υπηρεσιών της Ελληνικής Αστυνομίας». 

4. Τις διατάξεις των άρθρων 134 και 135 του Π.Δ. 141/ 
1991 (Α' - 58) «Αρμοδιότητες οργάνων και υπηρεσιακές 
ενέργειες του προσωπικού του Υπουργείου Δημόσιας Τά¬ 
ξης και θέματα οργάνωσης Υπηρεσιών», όπως τροποποιή¬ 
θηκαν μεταγενέστερα. 

5. Τις διατάξεις του άρθρου 29Α του Ν. 1558/1985 (Α' - 
137) «Κυβέρνηση και Κυβερνητικά Όργανα», το οποίο 
προστέθηκε με το άρθρο 27 του Ν. 2081/1992 (Α' -154). 

6. Το γεγονός ότι από τις διατάξεις της παρούσας δεν 
’ προκαλείται δαπάνη σε βάρος του Κρατικού Προϋπολογι¬ 
σμού, καθορίζουμε: 

Αρθρο 1. 

Προϋποθέσεις χορήγησης αδειών - 
Συγκρότηση και έκταση αρμοδιότητας Επιτροπής 

1. Η απαιτούμενη, σύμφωνα με τις διατάξεις του άρθρου 
5 του Β.Δ. 29/1971, άδεια διενέργειας τεχνικών παιγνίων 
στα δημόσια κέντρα γενικά (ξενοδοχεία, καφενεία, αίθου¬ 
σες αναγνωρισμένων σωματείων πάσης φύσεως και 
οποιουσδήποτε χώρους προσιτούς στο κοινό) χορηγείται 
από τον διοικητή του Τμήματος Ασφαλείας Ιωαννίνων για 
την πόλη των Ιωαννίνων και από τον διοικητή των οικείων 
Αστυνομικών Τμημάτων, για τη λοιπή περιφέρεια, μετά 
από γνωμοδότηση Τριμελούς Επιτροπής, που αποτελείται 
από έναν (1) αξιωματικό της Ελληνικής Αστυνομίας, ως 
Πρόεδρο, έναν (1) μηχανικό της αρμόδιας Υπηρεσίας Πο¬ 
λεοδομίας και έναν (1) επόπτη Δημόσιας Υγείας, ως 
Μέλη, η οποία συγκροτείται με απόφαση του οικείου 
αστυνομικού διευθυντή. 

2. Η ανωτέρω Επιτροπή γνωματεύει για την καταλληλό¬ 
τητα της αίθουσας από απόψεως αερισμού, φωτισμού, 
θέρμανσης, δομικής και λοιπών όρων, που ανάγονται στην 
προστασία της υγείας των θαμώνων των κέντρων αυτών, 
καθώς και αν αυτά δύνανται να επιτηρούνται με ευχέρεια 
από την Αστυνομία. 

3. Η εν λόγω Επιτροπή είναι αρμόδια για την επιθεώ¬ 
ρηση αιθουσών, όπως σφαιριστηρίων ξενοδοχείων, εντευ¬ 
κτηρίων συλλόγων, σωματείων κ.λ.π., οι οποίες δεν υπό- 
κεινται σε επιθεώρηση και εφοδιασμό με άδεια λειτουρ¬ 
γίας σύμφωνα με τις διατάξεις του Υγειονομικού Κανονι¬ 
σμού. 

4. Για τα καταστήματα που έχουν εφοδιασθεί με την 
άδεια της προηγούμενης παραγράφου δεν απαιτείται επι¬ 
θεώρηση από την ανωτέρω Επιτροπή, πλη/όμως, εξετά¬ 
ζονται για το δυσεπιτήρητο αυτών από τον διοικητή της 
αρμόδιας Υπηρεσίας ή άλλον αξιωματικό που ορίζεται απ’ 
αυτόν. 

5. Ειδικά, η άδεια διενέργειας τεχνικών παιγνίων σε 
αναπήρους, σύμφωνα με το άρθρο 6 του Β.Δ. 29/1971, 
χορηγείται από την οικεία Αστυνομική Διεύθυνση. 

Άρθρο 2. 

Προσφυγή 

Σε περίπτωση απόρριψης της αίτησης για χορήγηση 
άδειας διενέργειας τεχνικών παιγνίων, επιτρέπεται η 
άσκηση ενδικοφανούς προσφυγής, σύμφωνα με τα ειδι¬ 
κότερα οριζόμενα στην παρ. 6 του άρθρου 134 του Π.Δ. 
141/1991, όπως αυτή προστέθηκε με το άρθρο 7 του 
Π.Δ. 38/1994. 

Άρθρο 3. 

Απαγόρευση διενέργειας παιγνίων - 
Έννοια δυσεπιτήρητου. 

1. Απαγορεύεται η χορήγηση άδειας διενέργειας τεχνι¬ 
κών παιγνίων στα δημόσια κέντρα γενικά που κρίνονται ως 
αστυνομικώς δυσεπιτήρητα. 

2. Ως αστυνομικώς δυσεπιτήρητο θεωρείται το δημόσιο 
κέντρο, που βρίσκεται σε τέτοια θέση, ώστε η απόσταση 
από την οποία γίνεται αντιληπτός ο αστυνομικός που το 
πλησιάζει, παρέχει τη δυνατότητα στο διευθυντή του κέ¬ 
ντρου ή στα μετέχοντα των παιγνίων άτομα να μεταβάλ¬ 


λουν τον τρόπο διεξαγωγής τους ή να αποκρύπτουν ευχε- 
ρώς τα πειστήρια διενέργειας τυχηρών ή μικτών παιγνίων 
και ιδίως όταν: 

α. Το κέντρο βρίσκεται σε ακραία ή εκτός των πόλεων 
και των χωρίων σημεία, 
β. Διαθέτει περισσότερες από μία αίθουσες, 
γ. Η κυρία είσοδος ή έξοδος δεν βρίσκονται επί δημο¬ 
σίας οδού ή επί πεζοδρομίου αυτής ή διαθέτει και άλλη εί¬ 
σοδο ή έξοδο που οδηγεί σε ιδιωτική κατοικία ή ακάλυ¬ 
πτους ιδιωτικούς χώρους, απ’ όπου είναι ευχερής η δια¬ 
φυγή των παικτών. 

δ. Το δάπεδο της αίθουσας διεξαγωγής των παιγνίων 
βρίσκεται σε ύψος ή βάθος περισσότερο από ένα μέτρο 
από την επιφάνεια του πεζοδρομίου ή της δημοσίας οδού. 

ε. Όταν οι υαλοπίνακες (τζαμαρίες) επικαλύπτονται με 
αδιαφανές χαρτί ή ύφασμα ή με άλλα αντικείμενα με τα 
οποία παρεμποδίζεται η επιτήρηση της αίθουσας απέξω. 

Άρθρο 4. 

Γ ενικές υποχρεώσεις. 

1. Η διενέργεια τεχνικών παιγνίων επιτρέπεται μόνο 
στις κύριες αίθουσες του δημοσίου κέντρου που ιδρύεται 
για το σκοπό αυτό. Απαγορεύεται η διενέργεια τεχνικών 
παιγνίων σε ιδιαίτερα διαμερίσματα ή χώρους των ανω¬ 
τέρω δημόσιων κέντρων. 

2. Στα ξενοδοχεία επιτρέπεται η διενέργεια τεχνικών 
παιγνίων μέσα σε μία από της κύριες αίθουσες, που δεν 
επικοινωνεί αμέσως με δωμάτιο ύπνου, προκειμένου δε 
για τα υπαίθρια (καλυμμένα ή ακάλυπτα) ΛΟΥΝΑ ΠΑΡΚ η 
διενέργεια τεχνικών παιγνίων επιτρέπεται μόνο σε ιδιαί¬ 
τερο, εντός αυτών περιφραγμένο ή κατ’ άλλον τρόπο χω¬ 
ρισμένο χώρο, ώστε να παρεμποδίζεται η παρουσία ή συμ- 
μετοχή στα παίγνια ανηλίκων κάτω των 17 ετών. 

3. Οι διευθυντές των κέτρων ή οι υποδεικνυόμενοι ως 
υπεύθυνοι αυτών υποχρεούνται να αναρτούν σε εμφανές 
μέρος της αίθουσας διενέργειας τεχνικών παιγνίων πινα¬ 
κίδα ευανάγνωστη με την ένδειξη «ΑΠΑΓΟΡΕΥΕΤΑΙ Η 
ΠΑΡΟΥΣΙΑ ή ΣΥΜΜΕΤΟΧΗ ΑΝΗΛΙΚΩΝ ΠΟΥ ΔΕΝ ΣΥ¬ 
ΜΠΛΗΡΩΣΑΝ ΤΟ 17ο ΕΤΟΣ ΤΗΣ ΗΛΙΚΙΑΣ ΤΟΥΣ»». 

Άρθρο 5. 

Ώρες διενέργειας των παιγνίων. 

1. Οι ώρες διενέργειας των τεχνικών παιγνίων καθορί¬ 
ζονται ως ακολούθως: 

α. Στα δημόσια κέντρα, αίθουσες ξενοδοχείων, εντευ¬ 
κτηρίων συλλόγων, σωματείων κ.λ.π. από 09.00' έως 
01 ΌΟ’ ώρας της επομένης ημέρας. Τις Κυριακές και εξαι¬ 
ρέσιμες ημέρες από ΙΟ.ΟΟ' έως ΟΙ.ΟΟ' ώρας, 
β. Στα σφαιριστήρια από ΙΟ.ΟΟ’ έως 23.00' ώρας. 

2. Κατά τις ώρες κοινής ησυχίας, όπως αυτές ορίζονται 
στη σχετική Αστυνομική Διάταξη δεν επιτρέπεται η διε¬ 
νέργεια τεχνικών παιγνίων που προξενούν θόρυβο (τάβλι, 
ποδοσφαιράκια κ.λ.π.). 

3. Απαγορεύεται η διενέργεια οποιοσδήποτε παιγνίου 
στους προαναφερόμενους χώρους από το πρωί της Μεγά¬ 
λης Πέμπτης μέχρι το πρωί της Διευτέρας του Πάσχα. 

4. Σε περίπτωση παράβασης διατάξεως του παρόντος 
άρθρου ευθύνονται οι διευθυντές των κέντρων, οι υποδει¬ 
κνυόμενοι ως υπεύθυνοι, καθώς και οι συμμετέχοντας στα 
παίγνια. 

Άρθρο 6. 

Κυρώσεις. 

Οι παραβάτες της παρούσας διώκονται και τιμωρούνται 

σύμφωνα με τις διατάξεις της παρ. 4 του άρθρου 13 του 
Β.Δ. 29/1971. 

Αρθρο 7. 

Καταργούμενες διατάξεις. 

Από την έναρξη ισχύος της παρούσας καταργούνται: 

α. Οι υπ’ αριθμ. 17α/1983 και 17β/1983 Αστυνομικές 
Διατάξεις της πρώην Δ.Χ. Ιωαννϊνων. 

β. Η υπ’ αριθμ. 17γ/1992 Αστυνομική Διάταξη της 
Αστυνομικής Διεύθυνσης Ιωαννϊνων. 


Αρθρο 8. 

Ισχύς. 

Η παρούσα ισχύει στην περιφέρεια της Αστυνομικής 
Διεύθυνσης Ιωαννϊνων από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Ιωάννινα, 1 Αυγούστου 1994 
Ο Διευθυντής 
ΝΙΚΟΛΑΟΣ ΚΕΦΗΣ 


__ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) _ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΘΠ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από Θ.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ Κ ΥΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο.3512 


Η ετήσια συνδρομή είναι: 


α) Για το Τεύχος Α' 


, — „ 
ε) » » » Αναπτυξιακών Πράξεων » 

στ) » » » ΙΜ.Π.Δ.Δ. » 

ζ) » » » ΠΑΡΑΡΤΗΜΑ » 

π) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

0 » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


)χ. 15.000 

» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








